《张巡传(节选)》
宋代·欧阳修等 撰

张巡，邓州南阳人。博通群书，晓战阵法。气志高迈，略细节，所交战大人长者，不与庸俗合，时人叵知也。开元末，擢进士第。巡繇太子通事舍人出为清河令，治绩最，而负节义，或以困厄归者，倾赀振护无吝。更调真源令。土多豪猾，大吏华南金树威恣肆，巡下车，依法诛之，赦余党，莫不改行迁善

安禄山反，（巡）遂起兵讨贼，从者千余。巡驰骑决战，身被创不顾，士乃奉巡主军。积六旬，大小数百战。当此时，王命不复通，大将六人白巡以势不敌，且上存亡莫知，不如降。六人者，皆官开府、特进。巡阳许诺，明日堂上设天子画像，率军士朝，人人尽泣。巡引六将至，责以大谊，斩之。

至睢阳，……有诏拜巡御史中丞。被围久，食尽，巡士多饿死，存者皆痍伤气乏。……贼知外援绝，围益急。众议东奔，巡、远以睢阳江淮保障也，若弃之，贼乘胜鼓而南，江、淮战亡。且帅饥众行，战不达。十月癸丑，贼攻城，士病不能战。城遂陷，与远俱执。巡众见之，起且哭，巡曰：“安之，勿怖，死乃命也。”巡不屈，年四十九。